In min lande is die verskillende aspekte van onvrede so teenwoordig as in die plurale Suid-Afrika. Lees gerus dr. Frans Cronjé, hoof van die Instituut vir Rasseverhoudinge, se ontleding op Moneyweb hier. Op die oomblik val die fokus op die studente-onluste wat binne 24 uur landwyd versprei het, nadat dit al ’n ruk lank tussen ’n paar kampusse “geroteer” het.
Kortom, dis baie makliker om op Internasionale Vredesdag oor Suid-Afrika se konflik en potensiële konflik te skryf, as oor vreedsaamheid in die land. Daarvan is daar wel baie, dikwels uit die openbare oog.
En ironies, geskied dit alles onder die sambreel van ’n nasionale vredesakkoord wat Suid-Afrika as rolmodel in die post-1994-era aan die wêreld sou presenteer. Die les is dat geen plan waterdig is nie, en dat daar nooit slapgelê kan word met die instandhouding van vrede nie.
Na so paar ‘ups’ en ‘downs’ wat die lewe my uitgedeel het kan ek vandag sê, vrede kom van binne, te midde van omstandighede. Die vrede wat ons Vader gee is ware vrede en niks of niemand kan die kosbare skat van jou ontneem nie. Nie vrede wat die wêreld gee nie, want die wêreld kan en sal dit nooit kan bied nie, maar vrede wat Jesus toe Hy op aarde was self vir ons gelaat het. Nog net 1 van Sy beloftes vir ons.